ai4bharat/Pralekha huggingface dataset:
பெட்ரோலியம் மற்றம் இயற்கை எரிவாயு அமைச்சகம்
பெட்ரோலியம் மற்றும் இயற்கை வாயு துறையில் வர்த்தகம் புரிதலை எளிதாக்குவதை உயர்த்துதல்
சர்வதேச போட்டி ஏலத்திற்கு  பிறகு பகுதிகள்/ஒப்பந்தப் பரப்புகள் ஆகியவற்றை வெற்றிகரமாக ஏலம் எடுத்தவர்களுக்கு எச்.இ.எல்.பி./ஒ.ஏ.எல்.பி.-ன் கீழ் ஒப்புதல் வழங்குவதற்கு பெட்ரோலியம், இயற்கை வாயு அமைச்சர் மற்றும் நிதி அமைச்சருக்கு அதிகாரம் வழங்கும் நடைமுறைக்கு அமைச்சரவை ஒப்புதல்
வர்த்தகம் புரிதலை எளிதாக்குதல் என்ற அரசின் திட்டத்தையொட்டி பிரதமர் திரு. நரேந்திர மோடி தலைமையிலான அமைச்சரவை பெட்ரோலியம், இயற்கைவாயு அமைச்சர் மற்றும் நிதியமைச்சருக்குச் சர்வதேசப் போட்டி ஏலத்திற்கு  பிறகு பகுதிகள்/ஒப்பந்தப் பரப்புகள் ஆகியவற்றை வெற்றிகரமாக ஏலம் எடுத்தவர்களுக்கு ஹைட்ரோ கார்பன் துரப்பணம் மற்றும் உரிமக் கொள்கையின் . கீழ் அதிகாரம் வழங்குவதற்கு ஒப்புதல் அளித்தது. அதிகாரம் பெற்ற அமைச்சர்கள் குழு  பரிந்துரையின் அடிப்படையில் இந்த நடவடிக்கையை அமைச்சரவை எடுத்தது. எச்.இ.எல்.பி திட்டத்தின் கீழ் இரண்டு ஆண்டுகளுக்கு ஒரு முறை பகுதிகள் ஏலம் மூலம் வழங்கப்பட வேண்டும். எனவே இவ்வாறு அமைச்சர்களுக்கு அதிகாரம் வழங்குவதால் பகுதிகளை ஏலதாரருக்கு வழங்குவதற்கான நடைமுறையில் முடிவெடுத்தல் பணி விரைவுபடுத்தப்படும். மேலும் வர்த்தகம் புரிதலை எளிதாக்கும் திட்டத்திற்கும் உத்வேகம் கிடைக்கும்.
தாக்கம்:
என்.இ.எல்.பி. கொள்கையின் கீழ், இ.சி.எஸ். அமைப்பு ஏல மதிப்பீடு தரத்தை  பரிசீலிக்கிறது, தேவைப்படும்போது ஏலதாரர்களிடையே பேச்சுவார்த்தை நடத்துகிறது, பொருளாதார விவகாரங்களுக்கான அமைச்சரவை குழு -க்கு பகுதிகள் வழங்குவதற்கான பரிந்துரையை அளிக்கிறது.  பகுதிகள் வழங்குவதற்கு அனுமதியை அளிக்கிறது. அமைச்சகங்களுக்கு இடையிலான ஆலோசனை  உள்ளிட்ட இந்த அனைத்து நடைமுறைகளும் மிகவும் எளிதாகவும், அதிக காலம் பிடிப்பதாகவும் உள்ளன. அரசின் திட்டமான வர்த்தகம் புரிதலை எளிதாக்கும் திட்டத்தின்படி இந்தக் காலஅவகாசத்தைக் குறைப்பது விரும்பத்தக்கது. புதிய ஹைட்ரோ கார்பன் துரப்பணம் மற்றும் உரிமக் கொள்கையின்படி ஏல நடைமுறை தொடர்ச்சியானதாக இருக்கும். ஏலத்திற்கான பகுதிகள் ஆண்டுக்கு இரு முறை வழங்கப்படும்.
பின்னணி:
2016-ம் ஆண்டு மத்திய அரசு துரப்பணம் மற்றும் உற்பத்தித் துறையில் ஹைட்ரோ கார்பன் துரப்பணம் மற்றும் உரிமக் கொள்கை என்ற புதிய கொள்கையைத் தொடங்கியது. இது முந்தைய கொள்கை அமைப்பிலிருந்து முற்றிலும் மாறுபட்டது. இந்தப் புதிய கொள்கையின் முக்கிய அம்சங்கள், வருமானப் பகிர்வு ஒப்பந்தம், மரபு சார்ந்த, மரபு சாராத ஹைட்ரோ கார்பன் ஆதாரங்களின் துரப்பண மற்றும் உற்பத்திக்கு ஒரே உரிமம், சந்தைப்படுத்துதல் மற்றும் விலை நிர்ணயத்தில் சுதந்திரம் போன்றவை ஆகும். எச்.இ.எல்.பி. திட்டத்தின் கீழ் திறந்த பரப்பு உரிமக் கொள்கை முக்கியமான புதுமை அம்சமாகும். இந்த அம்சத்தின்படி முதலீட்டாளர் தங்களுக்கு ஆர்வம் உள்ள பகுதிகளைப் பிரித்து எடுத்துக் கொள்ளலாம், அதன் அடிப்படையில் தங்களது ஆர்வத்தை வெளிப்படுத்துவதற்கான இ.ஓ.எல். ஆவணத்தை ஆண்டு முழுவதும் சமர்ப்பிக்கலாம். எந்தப் பகுதிக்கான ஆர்வம் தெரிவிக்கப்பட்டதோ அதன் அடிப்படையில் 6 மாதத்திற்கு ஒரு முறை ஏலம் நடத்தப்படும்.
2017 ஜூலை 1-ஆம் தேதி தொடங்கிய ஓ.ஏ.எல்.பி.யின் முதலாவது சுற்று இ.ஓ.எல்.-க்கு மிக அதிகமான அளவில் விண்ணப்பங்கள் அரசிடம் பெறப்பட்டன. இந்தச் சுற்று 2017 நவம்பர் 15-ஆம் தேதி முடிவுக்கு வந்தது. ஏலத்தின் முதலாவது சுற்றில் 11 மாநிலங்களைச் சேர்ந்த 59,282 சதுர கிலோ மீட்டர் பரப்புள்ள 55 பகுதிகள் ஏலத்திற்கு வந்தன. ஏல நடைமுறை பாதுகாக்கப்பட்ட, அர்ப்பணிக்கப்பட்ட மின்னணு ஏல வலைத்தளத்தின் மூலம் நடைபெற்றது.
-----
(Visitor Counter : 195
தொலைதொடர்பு மற்றும் தகவல் தொழில்நுட்ப அமைச்சகம்
சர்வதேச தொலைத்தொடர்பு கூட்டமைப்பு கவுன்சில் பொறுப்புக்கு இந்தியா மீண்டும் போட்டியிடும்
“பிரதமர் திரு.நரேந்திரமோடி தலைமையில், உலகளாவிய டிஜிட்டல் மாற்றத்தில் முன்னணியில் இருக்கும் இந்தியா, வளர்ச்சியிலும், தகவல் மற்றும் தொலைத்தொடர்பு தொழில்நுட்பங்களைப் பயன்படுத்துவதிலும் அபரிமிதமான நிலையை எட்டியிருக்கிறது“ என மத்திய தொலைத்தொடர்புத் துறை இணையமைச்சர் திரு.தேவுசிங் சவுகான் தெரிவித்துள்ளார். சுவிட்சர்லாந்தின் ஜெனிவாவில் 31 மே முதல் 3 ஜுன், 2022 வரை நடைபெற்ற தகவல் சங்கத்தின் உலகளாவிய மாநாடு 2022-ல், திரு.தேவுசிங் சவுகான் தலைமையிலான இந்திய தூதுக்குழு பங்கேற்றது.
சர்வதேச தொலைத்தொடர்பு அமைப்பு, ஐ.நா. கல்வி, அறிவியல் மற்றும் கலாச்சார அமைப்பு, ஐ.நா. வளர்ச்சித் திட்டம் , வர்த்தகம் மற்றும் வளர்ச்சிக்கான ஐ.நா.மாநாடு  ஆகியவை இணைந்து, WSIS செயல்பாட்டுக்கான உதவி அமைப்புகள் மற்றும் ஐ.நா.-வின் பிற அமைப்புகள் ஒத்துழைப்புடன், WSIS-க்கு கூட்டாக ஏற்பாடு செய்துள்ளன.
இந்த மாநாட்டில் பேசிய மத்திய அமைச்சர் திரு.தேவுசிங் சவுகான், 2023-26 காலகட்டத்திற்கான, சர்வதேச தொலைத்தொடர்பு கவுன்சிலின் வானொலி ஒழுங்குமுறை வாரிய உறுப்பினர் பொறுப்புக்கு இந்தியா மீண்டும் போட்டியிடுவதாகக் கூறினார். 1869-ம் ஆண்டிலிருந்தே இந்த கவுன்சிலில் உறுப்பினராக உள்ள இந்தியா, இந்த அமைப்பில் இந்தியா தீவிரமாக பணியாற்றி வருவதுடன், அமைப்பின் வளர்ச்சிக்கும் தீவிர பங்களிப்பை வழங்கி வருவதாகவும் அவர் குறிப்பிட்டார்.
சர்வதேச தொலைத்தொடர்பு கவுன்சிலின் வானொலி ஒழுங்குமுறை வாரிய உறுப்பினர் பொறுப்புக்கு இந்தியாவின் வேட்பாளராக திருமதி.எம்.ரேவதி போட்டியிடுவார் என்று அறிவித்த மத்திய அமைச்சர், அவர் சிறந்த தொழில் ரீதியான நிபுனத்துவம் பெற்றவர் என்பதோடு, தலைமைப் பண்பு மிக்கவராகவும், குறிப்பிட்ட காலத்திற்குள் செயல்திட்டங்களை அடைய பாடுபடுவார் என்றும் தெரிவித்தார்.
“டிஜிட்டல் பிளவை இணைத்தல்“ குறித்த உயர்மட்ட கொள்கை அமர்வுக் கூட்டங்களில் பங்கேற்ற மத்திய அமைச்சர் திரு.சவுகான், தகவல் மற்றும் தொலைத்தொடர்பு தொழில்நுட்பம் பற்றிய அமைச்சர்கள் அளவிலான வட்டமேசை கூட்டங்களிலும் கலந்துகொண்டார். இந்தியாவில் உள்ள 6 லட்சம் கிராமங்களிலும் பாரத்நெட் திட்டத்தின்கீழ் அதிவேக இணையதள இணைப்பு வசதியை ஏற்படுத்துவதுடன், கிராமப்புறங்களிலும் 5-ஜி அலைவரிசை பயன்பாட்டை ஊக்குவிக்கவும் நடவடிக்கை மேற்கொண்டு வருவதாகவும் அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1831031
மத்திய அமைச்சரவை
ஜாலியன்வாலா பாக் தேசிய நினைவிடச் சட்டம், 1951-ல் திருத்தத்திற்கு மத்திய அமைச்சரவை ஒப்புதல்
ஜாலியன்வாலா பாக் தேசிய நினைவிடச் சட்டம், 1951-ல் திருத்தம் செய்ய பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்த முடிவின் சாராம்சம்:
“மக்களவையின் அங்கீகரிக்கப்பட்ட எதிர்க்கட்சித் தலைவர் அல்லது இத்தகைய எதிர்க்கட்சித் தலைவர் யாரும் இல்லையெனில் அவையில் அதிக எண்ணிக்கையில் உறுப்பினர்களைக் கொண்ட கட்சியின் தலைவரை அறங்காவலராகப் பிரதிநிதித்துவம் செய்ய ஜாலியன்வாலா பாக் நினைவிடச் சட்டம் 1951-ல் பொருத்தமான திருத்தத்தை செய்வது இந்த முடிவின் நோக்கமாகும்.
பலன்கள்:
தற்போது நடைமுறையில் உள்ள சட்டத்தின் படி, ஒற்றை தேசிய அரசியல் கட்சியின் பிரதிநிதியை நியமிக்கும் வசதி உள்ளது. குறிப்பிட்ட உறுப்பினரை அந்தக் கட்சி நீக்குவதன் மூலம் அறக்கட்டளை அரசியல் சாரா அமைப்பாக மாற்றிவிடும். தற்போது கொண்டுவரப்பட்டுள்ள திருத்தத்தின் படி, எதிர்கட்சியின் பிரதிநிதித்துவம் உறுதிசெய்யப்பட்டுள்ளது. மேலும், இந்தத் திருத்தம் அறக்கட்டளையின் செயல்பாட்டில் ஈடுபடாதது அல்லது வேறு காரணங்களுக்காக ஒரு அறங்காவலரை நீக்கவோ, மாற்றவோ அரசுக்கு அதிகாரம் அளிக்கும்.
பெண்கள் மற்றும் குழந்தை நலன் அமைச்சகம்
தேசிய ஊட்டச்சத்து மாதம் 2023 இன் கீழ் மக்கள் இயக்கங்களை மேற்கொள்வதற்கான ஊட்டச்சத்து பஞ்சாயத்துகள்
தேசிய ஊட்டச்சத்து மாதம் 2023இன் கீழ் மேம்பட்ட ஊட்டச்சத்து விளைவுகளுக்காக மக்கள் இயக்கங்களை நிலைநிறுத்துவதற்கான முக்கிய தளங்களில் ஊட்டச்சத்து பஞ்சாயத்துகளும் ஒன்றாகும். உள்ளூர் அங்கன்வாடி மையத்தில் கிடைக்கும் அடிப்படை சுகாதாரம் மற்றும் ஊட்டச்சத்து சேவைகளுக்கான அணுகல் குறித்து அதிகரித்த விழிப்புணர்வு ஊக்குவிக்கப்படுகிறது.
கிராமம், வட்டாரம் மற்றும் மாவட்ட அளவில் முழுமையான ஊட்டச்சத்து குறித்த விழிப்புணர்வை பரப்புவதற்காக சமூகத்தின் பல்வேறு பிரிவுகளை ஈடுபடுத்தி, தொடர்புத் திட்டங்கள், அடையாளம் காணும் இயக்கங்கள், முகாம்கள் மற்றும் வீடுகளுக்குச் சென்று பார்வையிடுதல் ஆகியவை நடத்தப்படுகின்றன . தனிநபர் மற்றும் சமூக மட்டங்களில் இயக்கத்தின் இலக்குகளை அடைவதில் ஒரு முக்கிய அங்கமாக நிற்கிறது.
நடந்து வரும் தேசிய ஊட்டச்சத்து மாதம் 2023 இன் போது, "மிஷன் லைஃப் மூலம் ஊட்டச்சத்தை மேம்படுத்துதல்" என்ற கருப்பொருளின் கீழ், அங்கன்வாடி பணியாளர்கள் நீர் சேமிப்பின் முக்கியத்துவம், உள்நாட்டில் கிடைக்கும் மற்றும் பருவகால உணவுகளை உட்கொள்வது, உள்நாட்டு மூலிகைகள் மற்றும் மருத்துவ தாவரங்களின் பயன்பாட்டை ஊக்குவித்தல், யோகா போன்றவை குறித்து சமூகங்களுக்கு விழிப்புணர்வு ஏற்படுத்தி வருகின்றனர்.
பல்வேறு நடவடிக்கைகள் மூலம், ஊட்டச்சத்து மாதம் 2023, கிராம பஞ்சாயத்துகள் மற்றும் நகர்ப்புற உள்ளாட்சி அமைப்புகளின் திறனைப் பயன்படுத்தி, அமிர்த காலத்தில் ஒரு மிகச்சிறந்த பாரதம் என்ற பிரதமரின் பார்வையை நிறைவேற்றுவதற்காக சமூக ஈடுபாட்டை பெரிய அளவில் அதிகரிப்பதை நோக்கமாகக் கொண்டுள்ளது.
மத்திய அமைச்சரவை
மாநிலங்களுக்கு இடையே ஏற்படும் தண்ணீர் பிரச்சனைக்கு சிறப்பான மற்றும் விரைவான தீர்வு மாநிலங்களுக்கு இடையேயான நதி நீர் பிரச்சனைகள்  மசோதா, 2019
பிரதமர் திரு. நரேந்திர மோடி தலைமையிலான மத்திய அமைச்சரவை, மாநிலங்களுக்கு இடையேயான நதி நீர் மற்றும் நதிப் பள்ளத்தாக்கு குறித்த பிரச்சனைகளுக்கும் தீர்வுறுதிக்கான மாநிலங்களுக்கு இடையேயான நதி நீர் பிரச்சனைகள்  மசோதா, 2019-க்கு ஒப்புதல் அளித்துள்ளது.
மாநிலங்களுக்கு இடையேயான நதி நீர் பிரச்சனைகளுக்கு தீர்வுறுதிக் காண்பதை இது மேம்படுத்தும். சட்ட முறைப்படி தீர்வு கிடைக்கவும் தற்போதுள்ள நிறுவன அமைப்பை வலுவாக்கவும் மாநிலங்களுக்கு இடையேயான நதி நீர் பிரச்சனைகள் சட்டம், 1956–ல், திருத்தம் கொண்டவர இந்த மசோதா உதவும்.
பிரதமர் அலுவலகம்
பிரதமர் நரேந்திர மோடி - ஐரோப்பிய ஒன்றியத் தலைவர் சார்லஸ் மைக்கேல் இடையே தொலைபேசி உரையாடல்
ஐரோப்பிய ஒன்றியத் தலைவர் திரு சார்லஸ் மைக்கேல் உடன் பிரதமர் திரு. நரேந்திர மோடி இன்று தொலைபேசியில் உரையாடினார்.
இந்தியாவிலும் ஐரோப்பிய ஒன்றியத்திலும் கோவிட்-19 நிலைமையைப் பற்றியும் பெரும்தொற்றுக்கு எதிரான பதில் நடவடிக்கைகள் குறித்தும் இரு தலைவர்களும் உரையாடினார்கள். அத்தியாவசிய மருந்து பொருள்களின் விநியோகத்தை உறுதி செய்வது உட்பட, பெரும்தொற்று சமயத்தில் நிலவி வரும் பரஸ்பர ஒத்துழைப்பை அவர்கள் பாராட்டினார்கள்.
கோவிட்-19 தொற்றின் சுகாதார மற்றும் பொருளாதார பாதிப்பை சிறப்பாக எதிர்கொள்வதற்கு மண்டல மற்றும் உலகளாவிய ஒத்துழைப்பின் அவசியத்தை தலைவர்கள் அங்கீகரித்தனர்.
இந்தியா - ஐரோப்பிய ஒன்றியம் இடையே நிலவி வரும் கூட்டு முயற்சியை வலுப்படுத்த தலைவர்கள் உறுதியேற்றுக் கொண்டனர். இந்தியா - ஐரோப்பிய யூனியனின் அடுத்த கூட்டத்துக்கான விரிவான திட்டத்தை அதிகாரிகள் இணைந்து தயாரிப்பார்கள் என அவர்கள் சம்மதித்தனர்.
நெருக்கடியின் புதிய பரிமாணங்கள் குறித்தும் கோவிட்டுக்கு பிறகு ஏற்படும் சூழ்நிலை குறித்தும் தொடர்ந்து ஆலோசனைகள் செய்ய இரு தலைவர்களும் ஒத்துக்கொண்டனர்.
இளைஞர் நலன் மற்றும் விளையாட்டு அமைச்சகம்
சென்னையில் நடைபெற உள்ள செஸ் ஒலிம்பியாட்டின் ஜோதி ஓட்ட நிகழ்வு தரம்சாலாவை வந்தடைந்தபோது அதை வரவேற்கும் நிகழ்ச்சியில் கலந்துகொண்ட திரு அனுராக் தாக்கூர் ஹிமாச்சல பிரதேசம் உள்ளிட்ட இந்தியா முழுவதும் செஸ் விளையாட்டை பிரபலப்படுத்துவதற்கான பணிகள் அனைத்தையும் செய்வேன் என்று கூறினார்
தரம்சாலாவில் இன்று காலை நடைபெற்ற முதலாவது செஸ் ஒலிம்பியாட் ஜோதி ஓட்ட நிகழ்ச்சியில் மத்திய இளைஞர் நலம் மற்றும் விளையாட்டுத்துறை அமைச்சர் திரு அனுராக் தாக்கூர் தலைமை விருந்தினராக பங்கேற்றார். இந்த நிகழ்ச்சியில் பேசிய அவர், செஸ் ஒலிம்பியாட் வரலாற்றில் முதன் முறையாக ஜோதி ஓட்ட நிகழ்ச்சி இந்தியாவில் நடைபெற்று வருவதாக தெரிவித்தார். செஸ் ஒலிம்பியாட் போட்டிக்கு 188 நாடுகளைச் சேர்ந்த 2000-த்திற்கும் மேற்பட்ட வீரர்களும்,1000-த்திற்கு மேற்பட்ட அதிகாரிகளும் இந்தியாவுக்கு வருகை தருவார்கள் என்று கூறினார். ஹிமாச்சல பிரதேசம் உள்ளிட்ட இந்தியா முழுவதும் செஸ் விளையாட்டை பிரபலப்படுத்துவதற்கான பணிகளை மேற்கொள்வேன் என்று உறுதியளித்தார்.
இந்த நிகழ்ச்சியில் பள்ளி மாணவர்கள், தரம்சாலாவில் உள்ள இந்திய விளையாட்டு ஆணையத்தின் தடகள வீரர்கள், நேரு யுவகேந்திர தன்னார்வலர்கள், ஹிமாச்சல் செஸ் கழகத்தைச்சேர்ந்த இளைஞர்கள் உள்ளிட்ட 500 பேர் கலந்துகொண்டனர். செஸ் கிராண்ட் மாஸ்டர் தீப் சென்குப்தா, தான் வைத்திருந்த ஜோதியை திரு அனுராக் தாக்கூரிடம் வழங்கினார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1836219
சுற்றுலா அமைச்சகம்
ஜி20 சுற்றுலாப் பணிக்குழுவின் முதலாவது கூட்டத்தில் தொடக்க அமர்வு குஜராத் மாநிலம் கட்ச் பாலைவனப் பகுதியில் இன்று நடைபெற்றது
ஜி20 சுற்றுலாப் பணிக்குழுவின் முதலாவது கூட்டத்தில் தொடக்க அமர்வு குஜராத் மாநிலம் கட்ச் பாலைவனப் பகுதியில் இன்று நடைபெற்றது.
தொடக்க அமர்வில் இந்தியா, பிரேசில், இந்தோனேஷியா ஆகிய நாடுகளின் தொடக்கக் குறிப்புகளுடன், மத்திய சுற்றுலா, கலாச்சாரம் மற்றும் வடகிழக்கு பிராந்திய மேம்பாட்டுத்துறை அமைச்சர் திரு ஜி கிஷன்ரெட்டி, மத்திய மீன்வளம், கால்நடைப் பராமரிப்பு, பால்வளத்துறை அமைச்சர் திரு பர்ஷோத்தம் ரூபாலா, குஜராத் முதலமைச்சர் திரு பூபேந்திர பாய் பட்டேல் உள்ளிட்டோர் உரையாற்றினர்.
இந்த அமர்வில் உரையாற்றிய அமைச்சர் திரு கிஷன் ரெட்டி, கொவிட் பெருந்தொற்று காரணமாக சுற்றுலாத்துறை கடுமையாக பாதிக்கப்பட்ட போதும், 2022-ல் வெளிநாட்டு சுற்றுலாப் பயணிகளின் வருகை நல்ல ஊக்கத்தை அளித்தது என்றார். இந்த ஆண்டில், சுமார் 6.19 மில்லியன் வெளிநாட்டு சுற்றுலாப் பயணிகள் இந்தியாவுக்கு வருகை தந்ததாகவும் இது முந்தைய ஆண்டை விட, 4 மடங்கு அதிகம் என்றும் அவர் கூறினார். இந்த ஆண்டினை இந்திய பயணத்திற்கான ஆண்டு 2023 என சுற்றுலா அமைச்சகம் கொண்டாடுவதாக அவர் தெரிவித்தார்.
ஜி20-ல் சுற்றுலாப் பணிக்குழுவின் முக்கியத்துவம் பற்றி எடுத்துரைத்த மத்திய அமைச்சர் பர்ஷோத்தம் ரூபாலா ,2020-ம் ஆண்டின் சவுதி அரேபியா அரசாட்சி தலைமைத்துவத்தின் கீழ், முன்முயற்சி எடுக்கப்பட்டதாகும் என்றார். இதன் பிறகு, உறுப்பு நாடுகள் மற்றும் சம்பந்தப்பட்டவர்கள் விவாதிப்பதற்கும் உள்நாடு மற்றும் உலகளாவிய சுற்றுலாவை மேம்படுத்துவதற்கான செயல்திட்டம் குறித்து வழிகாட்டுதலுக்கும் இந்த பணிக்குழு மேடை அமைத்து தந்ததாக அமைச்சர் தெரிவித்தார்.
இந்த நிகழ்ச்சியில் பேசிய குஜராத் முதலமைச்சர் திரு பூபேந்திர பாய் படேல், சுற்றுலா நம்மை இயற்கைக்கு நெருக்கமாக கொண்டு வருகிறது என்றார். குஜராத் மாநிலத்தின் பரவலான, பன்முகப்பட்ட சுற்றுலா வளம் பற்றி அவர் எடுத்துரைத்தார்.
இந்த பணிக்குழுக் கூட்டத்தில் பங்கேற்பதற்காக பிப்ரவரி 7அன்று டோர்டோ நகருக்கு வருகை தந்த பிரதிநிதிகளுக்கு கூடார நகரில் நாட்டுப்புற கலைஞர்களின் கலைநிகழ்ச்சிகளுடன் அன்பான, வண்ணமிகு, பாரம்பரிய முறையிலான வரவேற்று அளிக்கப்பட்டது. பின்னர், அலங்கரிக்கப்பட்ட ஒட்டக வண்டிகளில் நாட்டுப்புற இசை மற்றும் நடன நிகழ்ச்சிகளுடன், அழகான, ஒயிட் ரான் பகுதிக்கு பிரதிநிதிகள் அழைத்து செல்லப்பட்டனர். சூரியன் மறையும் வேளையில், ஏற்படும் அழகை ரசித்த பிரதிநிதிகள் ஜி20 இலச்சினையுடன் புகைப்படம் எடுத்துக்கொண்டனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1897320
வணிகம் மற்றும் தொழில்துறை அமைச்சகம்
வடகிழக்கின் ஏராளமான வளங்களை உலகம் இன்னும் காணவில்லை : திரு பியூஷ் கோயல்
வடகிழக்கின் ஏராளமான வளங்களை உலகம் இன்னும் காணவில்லை என்று கூறியுள்ள திரு பியூஷ் கோயல் புதுதில்லியில் ‘மேகாலயன் ஏஜ்’ என்ற அங்காடியைத் திறந்து வைத்தார். மேகாலயாவின் மல்பரி பட்டு தவிர சால்வைகள், மூங்கில், கைவினைப் பொருட்கள் மற்றும் வடகிழக்கின் இதர பல்வேறு தனித்துவ பொருட்கள் இந்தியாவிலிருந்து வருவோருக்கான பெரிய சந்தையாக இருப்பதோடு மட்டுமின்றி உலகம் முழுவதிலுமிருந்து வருவோருக்கும் உள்ளது என்று மத்திய தொழில் வர்த்தகத்துறை, நுகர்வோர் நலன், உணவு மற்றும் பொது விநியோகத்துறை, ஜவுளித்துறை அமைச்சர் திரு பியூஷ் கோயல் கூறினார்.
இந்த அங்காடியை தேசிய தலைநகர் தில்லியின் மையப்பகுதியில் அமைத்துள்ளதற்காக மேகாலயா முதலமைச்சர் திரு கொனார்ட் சங்மாவுக்குப் பாராட்டு தெரிவித்த திரு பியூஷ் கோயல் மேகாலயாவின் உயரிய கலாச்சாரம், பாரம்பரியம், கலைப் பொருட்களை காட்சிப்படுத்துவதாக இருக்கும் என்றும் இது மாநிலத்தின் குடிசைத் தொழிலுக்கு ஆதரவாக இருக்கும் என்றும் கூறினார்.
முப்படைகளின் தலைமைத் தளபதி ஜென்ரல் பிபின் ராவத் நினைவுக்கு இந்த அங்காடியை அர்ப்பணித்த திரு கோயல் அவர் உண்மையான கர்மயோகியாக விளங்கினார் என்றும் இந்தியாவை மகத்தான சக்தியாக மாற்றுவதில் ஆர்வம் கொண்டிருந்தார் என்றும் புகழஞ்சலி செலுத்தினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1779961
(Visitor Counter : 97
மத்திய அமைச்சரவை
ரயில்வே துறையில் இந்தியாவிற்கும் கொரிய குடியரசுக்கும் இடையேயான ஒத்துழைப்பு குறித்த புரிந்துணர்வு ஒப்பந்தம் பற்றி மத்திய அமைச்சரவைக்கு விவரிக்கப்பட்டது
இந்திய ஆராய்ச்சி வடிவமைப்பு மற்றும் தர அமைப்பிற்கும், கொரிய குடியரசின் ரயில்வே ஆராய்ச்சி நிறுவனத்திற்கும் இடையோன ஒத்துழைப்பு குறித்த புரிந்துணர்வு ஒப்பந்தம் பற்றி பிரதமர் திரு.நரேந்திரமோடி தலைமையிலான மத்திய அமைச்சரவைக்கு விவரிக்கப்பட்டது. இந்த ஒப்பந்தம் ரயில்வே துறையில் அறிவியல் மற்றும் தொழில்நுட்பம் சார்ந்த ஒத்துழைப்பை வலுப்படுத்தவும், முன்னெடுத்துச் செல்லவும் எட்டப்பட்டுள்ளது. இந்த புரிந்துணர்வு ஒப்பந்தம் 2018ஆம் ஆண்டு ஜூலை மாதம் 10ஆம் தேதியன்று கையெழுத்தானது.
தாக்கம்
ரயில்வே துறையில் தற்போதைய வளர்ச்சி மற்றும் தகவல்களை கொரிய ரயில்வே துறையோடு பகிர்ந்து கொள்வதற்கு இந்திய ரயில்வே துறைக்கு இந்த புரிந்துணர்வு ஒப்பந்தம் ஒரு தளத்தை ஏற்படுத்துகிறது. தொழில்நுட்ப நிபுணர்களின் பரிமாற்றம், அறிக்கைகள் மற்றும் தொழில்நுட்ப ஆவணங்கள், குறிப்பிட்ட தொழில்நுட்ப தளங்களை மையமாகக் கொண்ட பயிற்சி, கருத்தரங்கம் / பயிலரங்கம் மற்றும் தகவல் பரிமாற்றத்திற்கான கலந்துரையாடலுக்கு இது வழிவகுக்கும்.
விரிவு
இந்த புரிந்துணர்வு ஒப்பந்தம் கீழ்க்கண்ட துறைகளில் மையப்படுத்திய அணுகுமுறையோடு கூடிய ஒத்துழைப்பிற்கான கட்டமைப்பிற்கு வழிவகுக்கும்:-
- பரஸ்பர நலனுக்கான கூட்டு ஆராய்ச்சிக்கான திட்டம் மற்றும் செயலாக்கம்;
- இந்தியாவில் ரயில் ஆராய்ச்சி மற்றும் வளர்ச்சி வசதிகளை அமைப்பதில் ஒத்துழைப்பு;
- தொழில்நுட்ப கருத்தரங்கம் அல்லது பேரவைக்கான திட்டம் மற்றும் செயலாக்கம்;
- கொரிய ரயில் ஆராய்ச்சி நிறுவனம் ஆராய்ச்சி வடிவமைப்பு மற்றும் தர அமைப்பின் ஊழியர்களுக்கான குறுகிய கால பயிற்சி திட்டம்;
- சிறப்பு திட்டங்களுக்கு கொரிய ரயில்வே ஆராய்ச்சி நிறுவனம் மற்றும் ஆராய்ச்சி வடிவமைப்பு மற்றும் தர அமைப்பு ஊழியர்களுக்கான குறுகியகால பரிமாற்ற திட்டம்;
- இருநாடுகளிலும் ரயில்வே துறையின் வளர்ச்சிக்கான ஆலோசனை; மற்றும்
- இருதரப்பினரால் ஏற்றுக்கொள்ளப்பட்ட இதர ஒத்துழைப்பு நடவடிக்கைகள்.
ரயில்வே துறையில் தொழில்நுட்ப ஒத்துழைப்புக்கென இந்திய ரயில்வே அமைச்சகம் பல்வேறு வெளிநாட்டு அரசுகளோடும், தேசிய ரயில்வே துறையோடும் புரிந்துணர்வு ஒப்பந்தங்களில் கையெழுத்திட்டுள்ளது. அதி விரைவு தடங்கள், தற்போதுள்ள தடங்களில் வேகத்தை அதிகப்படுத்துவது, உலக தரத்திலான ரயில் நிலையங்களின் வளர்ச்சி, ரயில்வே உள் கட்டமைப்பின் கனரக இழுவை இயக்கம் மற்றும் நவீன மாமயமாக்கல் ஆகிய துறைகள் ஒத்துழைப்பிற்கான தளங்களாக அடையாளம் காணப்பட்டுள்ளன. பரஸ்பர நலனுக்கான ரயில்வே தொழில்நுட்பம் மற்றும் இயக்கத்தின் வளர்ச்சி, தகவல் பரிமாற்றம், தொழில்நுட்ப பார்வையிடல், பயிற்சி, கருத்தரங்கம் மற்றும் பயிலரங்கம் ஆகியவற்றில் பரிமாற்றம் மூலமாக ஒத்துழைப்பு உறுதி செய்யப்படுகிறது.
நித்தி ஆயோக்
நாடு முழுவதும் பள்ளி மாணவர்களுக்கு செயற்கை நுண்ணறிவு ஸ்டெப்-அப் பாடத் தொகுப்புகளை நிதிஆயோக்கின் அடல் புத்தாக்க மிஷன், நாஸ்காம் தொடங்கி உள்ளன
பள்ளிக்கூடங்களுக்கு செயற்கை நுண்ணறிவு பற்றிய ”  modules to schools through ‘ATL AI) பாடத்தொகுப்புகள்”, மூலமாக எடுத்துச் செல்லும் பிரத்யேக முன் முயற்சியை வெற்றிகரமாக தொடங்கியப் பிறகு நிதிஆயோக்கின் அடல் புத்தாக்க மிஷன் இப்பொழுது நாஸ்காமுடன் ஒருங்கிணைந்து சுதந்திரதினத்தின் முந்தைய நாளில் மாணவர்களுக்கான “ஏடிஎல் ஏஐ முடிகிவிடப்பட்டப் பாடத்தொகுப்புகளை” தொடங்கியுள்ளது. நாடு முழுவதும் பள்ளிக்கூடங்களில் செயற்கை நுண்ணறிவுக் கல்வி மற்றும் புத்தாக்கத்திற்கு உந்துதல் தரும் வகையில் இது அறிமுகப்படுத்தப்பட்டு உள்ளது.
இந்திய வகுப்பறைகளுக்கு செயற்கை நுண்ணறிவை எடுத்துச் செல்லும் அடுத்தப் படிநிலையாக இந்தப் பாடத்தொகுப்பு உள்ளது. இது இந்த ஆண்டின் பிப்ரவரி மாதத்தில் தொடங்கப்பட்ட ஏஐ அடிப்படைப் பாடத்தொகுப்பைத் தொடர்ந்து அடுத்த கட்டத்திற்கான பாடத்தொகுப்பாக அமைகிறது. ஏஐ அடிப்படைப் பாடத்தொகுப்பு வழியாக செயற்கை நுண்ணறிவுத் துறையின் அடிப்படைகளை நன்கு தெரிந்து கொண்ட பிறகு மாணவர்கள் இது தொடர்பான தங்களது அறிவை விரிவாக்கிக் கொள்ள விரும்பினால் அவர்கள் தாங்களாகவே கற்றுக்கொள்ளும் வகையில் விரிவான விளக்கங்களை இந்த ஏஐ ஸ்டெப்-அப் பாடத்தொகுப்பு வழங்குகிறது.
இந்தப் புதிய அறிமுகத்தோடு நேரடியான செயல்திட்டங்கள் மற்றும் நடவடிக்கைகள் மூலமாக இந்த ஸ்டெப்-அப் பாடத்தொகுப்பு செயற்கை நுண்ணறிவை ஆழமாகப் புரிந்து கொள்ள ஊக்குவிக்கிறது. இதனை நிஜ உலகிலும் பயன்படுத்தலாம். ஊரகம் மற்றும் நகரப்பகுதிகளில் உள்ள அனைத்து மாணவர்களும் புரிந்துகொள்ளும் வகையில் இந்தப் பாடத்தொகுப்பானது கவர்ச்சிகரமான கிராஃபிக் முறையில் வடிவமைக்கப்பட்டுள்ளது.
அதேசமயம் ஸ்டெப்-அப் பாடத்தொகுப்புக்கு முந்தைய அறிவு ஏதும் தேவை இல்லை. இது இன்ட்டராக்டிவ் உபகரணங்கள் மற்றும் செயல்பாடுகளை பயன்படுத்தி அடிப்படையில் இருந்தே மாணவர்களுக்குக் கருத்தாக்கங்களை அறிமுகப்படுத்துகிறது. இதனால் மாணவர்களின் கவனம் சிதைவடையாமல் பார்த்துக் கொள்ளப்படுகிறது. மேலும் இந்தப் பாடத்தொகுப்பின் குறிக்கோள் என்பது மாணவர்களுக்கு சவாலை முன்வைத்து வரும் ஆண்டுகளில் வாய்ப்புகளை உருவாக்குவதே ஆகும். அதாவது மாணவர்களை மாற்றத்தை ஏற்படுத்துபவர்களாகவும் புத்தாக்கத்தில் முன்னோடிகளாக ஈடுபடவும் இது செய்யும்.
பள்ளி மாணவர்களுக்கு செயற்கை நுண்ணறிவை அறிமுகப்படுத்துவதின் முக்கியத்துவம் குறித்து பேசிய நிதிஆயோக் தலைமைச் செயல் அதிகாரி திரு. அமிதாப் கன்ட் இந்த நாட்டின் எதிர்காலமாக ஏஐ ஸ்டெப்-அப் பாடத்தொகுப்பு இருக்கும் என்று குறிப்பிட்டார். இளைஞர்களை கவனத்தில் கொள்ளும் இந்தப் பாடத்தொகுப்பானது அதனளவில் தனித்தடம் பதிப்பதாக உள்ளது. ”இந்தியா தனது 74வது சுதந்திர தினத்தைக் கொண்டாடும் இந்த முக்கியமான தினத்தில் இந்த பாடத்தொகுப்பு வெளியிடப்படுகிறது. நிதிஆயோக் உருவாக்கியுள்ள இந்த ஏடிஎல் ஏஐ ஸ்டெப்-அப் பாடத்தொகுப்பை இந்த தேசத்தின் மாணவர்களுக்காக அடல் புத்தாக்க மிஷனின் மூலமாக வெளியிடுவதில் அதிலும் குறிப்பாக சுதந்திர தினத்திற்கு முன்தினத்தில் வெளியிடுவதில் நான் மகிழ்ச்சி அடைகிறேன். நமது குழந்தைகளின் எதிர்காலம் உண்மையில் செயற்றை நுண்ணறிவில்தான் இருக்கிறது. இது அடல் புத்தாக்க மிஷன் மற்றும் நாஸ்காமின் பிரத்யேகமான முயற்சி ஆகும்” என்று குறிப்பிட்டார்.
நாடு முழுவதும் உள்ள அனைத்து மாணவர்களுக்கும் ஏஐ ஸ்டெப்-அப் பாடத்தொகுப்பானது கிடைக்கும். இதனை at https://aim.gov.in/Lets_learn_AI_StepUp_Module.pdf இந்த இணைப்பு மூலமாக பெறலாம்.
(Visitor Counter : 194
இளைஞர் நலன் மற்றும் விளையாட்டு அமைச்சகம்
மத்திய உள்துறை அமைச்சர் திரு அமித் ஷா 36வது தேசிய விளையாட்டு கீதம் மற்றும் சின்னத்தை அகமதாபாத்தில் நாளை தொடங்கி வைக்கிறார்
36 வது தேசிய விளையாட்டுப் போட்டிகளின் முன்னோட்ட நிகழ்வு ஞாயிறு மாலை அகமதாபாதில் உள்ள இகேஏ அரீனா டிரான்ஸ் ஸ்டேடியாவில் முக்கியப் பிரமுகர்கள் முன்னிலையில் நடைபெறும். மத்திய உள்துறை அமைச்சர் அமித்ஷா, குஜராத் முதலமைச்சர் பூபேந்திர படேல் மற்றும் மத்திய இளைஞர் நலன் மற்றும் விளையாட்டுக்கள் துறை அமைச்சர் அனுராக் தாக்கூர் ஆகியோருடன் இந்த மெகா நிகழ்வில் கலந்துகொள்கிறார். மாநிலம் முழுவதிலுமிருந்து 9,000க்கும் அதிகமான சிறப்பு விருந்தினர்கள் இந்த வண்ணமிகு விழாவில் கலந்துகொள்வார்கள் என்று எதிர்பார்க்கப்படுகிறது.
இந்த முன்னோட்ட நிகழ்வில், விளையாட்டுக்கள் கீதம் மற்றும் சின்னம் வெளியிடுதல், இணையதளம் மற்றும் செல்பேசி அப்ளிகேஷன் வெளியிடுதல் ஆகியவையும் இருக்கும். இது நாட்டின் மிகப்பெரிய விளையாட்டுக் கொண்டாட்டத்தின் தொடக்கத்தைக் குறிக்கும்.
"தேசிய விளையாட்டுப் போட்டிகளை நடத்துவதில் நாங்கள் மகிழ்ச்சியும் பெருமையும் அடைகிறோம்" என்று குஜராத் முதல்வர் திரு பூபேந்திர படேல் கூறினார். "இந்தியாவின் சிறந்த விளையாட்டு வீரர்கள் மற்றும் அதிகாரிகளுக்காக நாங்கள் ஆவலுடன் காத்திருக்கிறோம், இதை எப்போதும் இல்லாத வகையில் சிறந்த விளையாட்டுகளாக மாற்ற எந்தவொரு முயற்சியையும் விட்டுவைக்கவில்லை," என்று அவர் மேலும் கூறினார்.
36வது தேசிய விளையாட்டுப் போட்டிகள், விளையாட்டின் மூலம் ஒற்றுமையைக் கொண்டாடுவோம் என்ற மையப்பொருளில், ஏழு ஆண்டு இடைவெளிக்குப் பின் செப்டம்பர் 29 முதல் அக்டோபர் 12 வரை நடைபெறவுள்ளது.
மாநிலத்தில் உள்ள ஆறு நகரங்கள் -- அகமதாபாத், காந்திநகர், சூரத், வதோதரா, ராஜ்கோட், பாவ்நகர் - புரவலர்களாக இருக்கும். கூடுதலாக புதுதில்லி சைக்கிள் போட்டியை நடத்தும்.
பாரம்பரிய ஒலிம்பிக் விளையாட்டுகள் உட்பட 36 போட்டிகளில் 28 மாநிலங்கள் மற்றும் எட்டு யூனியன் பிரதேசங்களிலிருந்து 7,000 தடகள வீரர்கள் பங்கேற்பார்கள் என்று எதிர்பார்க்கப்படுகிறது. மல்லகம்பம், யோகாசனம் போன்ற உள்நாட்டு விளையாட்டுகளும் முதல்முறையாக தேசிய விளையாட்டுப் போட்டிகளில் இடம்பெறும்.
கடைசியாக இந்த விளையாட்டுப் போட்டிகள் 2015ஆம் ஆண்டு கேரளாவில் நடைபெற்றன.
பிரதமர் அலுவலகம்
ஜி-7 உச்சிமாநாட்டின் 7-வது பணி அமர்வில் பிரதமரின் தொடக்க உரையின் தமிழாக்கம்
மேன்மையானவர்களே,
வரலாற்றில் நாம் இன்று முக்கியமான திருப்புமுனையில் இருக்கிறோம். பருவநிலை மாற்றம், சுற்றுச்சூழல் பாதுகாப்பு, எரிசக்தி பாதுகாப்பு ஆகியவை உலகின் முக்கிய பிரச்சனைகளாக இன்று காணப்படுகின்றன. பருவநிலை மாற்றம் போன்ற பெரிய சவால்களை எதிர்கொள்வதற்கு நாம் தொடர்ந்து விவாதிக்க வேண்டும்.
இந்திய நாகரீகத்தில் பூமிக்கு தாய் என்ற தகுதி அளிக்கப்பட்டுள்ளது. இந்த சவால்களுக்குத் தீர்வுகளைக் காண நாம் பூமித்தாயின் அழைப்பைக் கேட்க வேண்டும். நம்மையும், நம்முடைய நடத்தைகளையும் மாற்றிக் கொள்ளவேண்டும். அதன் முயற்சியாக இயற்கையுடன் இணைந்த வாழ்க்கைமுறை என்ற மிஷன் லைஃப் திட்டம், சர்வதேச சூரிய கூட்டமைப்பு, பேரிடர் மீட்பு உட்கட்டமைப்புக்கான கூட்டு, ஹைட்ரஜன் இயக்கம், உயிரி எரிபொருள் கூட்டமைப்பு போன்ற சர்வதேச தீர்வுகளை இந்தியா ஏற்படுத்தியுள்ளது. அந்த வகையில், சொட்டு நீருக்கு நிறைய விளைச்சல் என்ற இயக்கத்தைத் தொடர்ந்து இந்தியாவில் உள்ள விவசாயிகள் ஒவ்வொரு சொட்டு நீரையும் சேமித்து வளர்ச்சிப் பாதையில் சென்று கொண்டிருக்கின்றனர். 2070-ஆம் ஆண்டுக்குள் கார்பன் இல்லாத நிலையை அடைய வேண்டும் என்ற நோக்கில் நாங்கள் சென்று கொண்டிருக்கிறோம்.
மேன்மையானவர்களே,
சுற்றுச் சூழலின் முக்கியத்துவம் குறித்தும் பொறுப்புகள் குறித்தும் இந்திய மக்கள் அறிந்து வைத்துள்ளனர் என்பதை நான் பெருமையாக கூறமுடியும்.